**Antoine Griezmann** (talaffuzi: *Antuan Grizmann*; 1991-yil 21-martda Makonda tugʻilgan) — fransuz futbolchisi, hujumchisi va Atlético Madrid futbol klubi yarim himoyachisi. Fransiya terma jamoasining futbolchisi va vitse-sardori hisoblanadi. Futbolchi milliy terma jamoa tarkibida 2018-yilgi jahon chempioni va 2016-yilgi Yevropa chempionatining kumush medali sovrindori. EURO-2016 turnirining eng yaxshi futbolchisi sifatida tan olingan.

 Antoine JCh- 2018da Fransiya gʻalaba qozonganidan keyin jahon chempionati bilan

Xalqaro faoliyati
-----------------

Ispaniyadagi oʻyinlari tufayli Griezmann uzoq vaqt Fransiya yoshlar terma jamoasi murabbiylarining nazaridan chetda qolgan. 2010-yilning 23-fevralida u Ukrainaga qarshi ikkita o‘rtoqlik o‘yinida qatnashish uchun Fransiyaning 19 yoshgacha bo‘lgan terma jamoasiga kiritilgan. U terma jamoaga faqat 2010-yilning fevralida chaqiruv olgan. Debyut muvaffaqiyatli oʻtgan: Ukraina bilan oʻyinda Antoine 88-daqiqada gʻalaba golini kiritgan. 2010-yil 7-iyunda Griezmann 19 yoshgacha boʻlgan oʻsmirlar oʻrtasidagi Yevropa chempionatida ishtirok etish uchun terma jamoaga taklif qilingan. Ushbu turnirda Antoine ikkita gol urgan. Fransiya esa finalda Ispaniya terma jamoasini 2:1 hisobida mag‘lub etib, o‘z ona zaminida chempion bo‘lgan.

Antoine Fransiyaning asosiy terma jamoasi safida ilk bor 2014-yilning 5-mart kuni Niderlandiya terma jamoasiga qarshi oʻynagan. Asosiy tarkibda maydonga tushgan futbolchi oʻyinning 68-daqiqasida zaxiraga olingan. 2014-yil 1-may kuni Paragvay terma jamoasiga qarshi oʻrtoqlik oʻyinida u terma jamoadagi birinchi golini kiritgan. Yamayka terma jamoasiga qarshi kechgan 8:0 hisobidagi bahsda u dubl qayd etgan. 2014-yilgi jahon chempionatida u 5 ta oʻyin oʻtkazgan. Nigeriya terma jamoasi bilan oʻyinda 1/8 finalda bitta gol urgan. Oʻyinning 90-daqiqasida burchak toʻpidan soʻng toʻpni Karim Benzema qabul qilib olgan va Griezmannga uzoqdan uzatma bergan hamda shu tariqa futbolchi raqib darvozasini ishgʻol etgan. Chorak finalda Fransiya terma jamoasi Germaniyaga 0:1 hisobida imkoniyatni boy bergan. 2016-yilgi Yevropa chempionatida milliy terma jamoada oʻynab, turnirning eng yaxshi futbolchisi va toʻpurari boʻlgan. Bir turnirda oltita gol urgan Griezmann bu koʻrsatkich boʻyicha Mishel Platinidan keyin ikkinchi oʻrinni egallagan. 2018-yilgi jahon chempionatida Griezmann Fransiya terma jamoasining tayanch o‘yinchisi bo‘lib, yakunda turnir g‘olibiga aylangandi. U jamoaning barcha oʻyinlarida qatnashib, toʻrtta gol urgan, shu jumladan Xorvatiya terma jamoasi bilan final oʻyinida. Turnir yakunida Griezmann „Bronza toʻp"ni qabul qilib olgan.

2022-yil 9-noyabr kuni u Fransiya terma jamoasining Qatarda bo‘lib o‘tadigan JCh-2022 o‘yinlarida ishtirok etish uchun rasmiy tarkibiga kiritilgan.

Statistika
----------

| Jamoa | Mavsum | Liga | Milliy kubok | Xalqaro turnir | Jami |
| --- | --- | --- | --- | --- | --- |
| Oʻyin | Gol | Oʻyin | Gol | Oʻyin | Gol | Oʻyin | Gol |
| **Real Sociedad**Ispaniya bayrogʻi Ispaniya  | 2009—2010 | 39 | 6 | 1 | 0 | — | 40 | 6 |
| 2010—2011 | 37 | 7 | 2 | 0 | — | 39 | 7 |
| 2011—2012 | 35 | 7 | 3 | 1 | — | 38 | 8 |
| 2012—2013 | 34 | 10 | 1 | 1 | — | 35 | 11 |
| 2013—2014 | 35 | 17 | 7 | 3 | 8 | 1 | 50 | 21 |
| Jami | 180 | 47 | 14 | 5 | 8 | 1 | 202 | 53 |
| **Atlético de Madrid**Ispaniya bayrogʻi Ispaniya  | 2014—2015 | 37 | 22 | 7 | 1 | 9 | 2 | 53 | 25 |
| 2015—2016 | 38 | 22 | 3 | 3 | 13 | 7 | 54 | 32 |
| 2016—2017 | 36 | 16 | 5 | 4 | 12 | 6 | 53 | 26 |
| 2017—2018 | 32 | 19 | 3 | 2 | 14 | 8 | 49 | 29 |
| 2018—2019 | 37 | 15 | 2 | 2 | 9 | 4 | 48 | 21 |
| **F. C. Barcelona**Ispaniya bayrogʻi Ispaniya  | 2019—2020 | 35 | 9 | 4 | 4 | 9 | 2 | 48 | 15 |
| 2020—2021 | 36 | 13 | 8 | 5 | 7 | 2 | 51 | 20 |
| 2021—2022 | 3 | 0 | ― | ― | 3 | 0 |
| Jami | 74 | 22 | 12 | 9 | 16 | 4 | 102 | 35 |
| **Atlético de Madrid**Ispaniya bayrogʻi Ispaniya  | 2021—2022 | 26 | 3 | 1 | 1 | 9 | 4 | 36 | 8 |
| 2022—2023 | 14 | 5 | 1 | 0 | 6 | 1 | 21 | 6 |
| Jami | 220 | 102 | 22 | 13 | 72 | 32 | 314 | 147 |
| Umumiy faoliyatida | 474 | 171 | 48 | 27 | 96 | 37 | 618 | 235 |

Manbalar
--------


1. ↑  „Acta del Partido celebrado el 11 de mayo de 2011, en San Sebastián" [Minutes of the Match held on 11 May 2011, in San Sebastián] (es).  Royal Spanish Football Federation. 19-aprel 2021-yilda asl nusxadan arxivlandi. Qaraldi: 14-iyun 2019-yil.
2. ↑  „Antoine Griezmann". *EU-Football.info* (26-iyun 2016-yil). Qaraldi: 26-iyun 2016-yil.
3. 1 2  „Antoine Griezmann".  FC Barcelona. Qaraldi: 13-iyul 2019-yil.
4. ↑  *Joly, Olivier* „Griezmann met l'accent là où il faut" (fr).  Le Journal du Dimanche (16-iyun 2014-yil). 4-mart 2016-yilda asl nusxadan arxivlandi. Qaraldi: 12-iyul 2016-yil.
5. ↑  „Гризманн — лучший игрок чемпионата Европы-2016". *sport-express.ru* (11-iyul 2016-yil). 1-sentabr 2021-yilda asl nusxadan arxivlandi. Qaraldi: 1-sentabr 2021-yil.
6. ↑  „В. Орлов. Феномен Антуана Гризманна. Планета-Дэйли, 11.07.2016". 17-avgust 2016-yilda asl nusxadan arxivlandi. Qaraldi: 11-iyul 2016-yil.
7. ↑  „LA LISTE DES VINGT-CINQ POUR LE MONDIAL" (fr).  Федерация футбола Франции (9-noyabr 2022-yil). Qaraldi: 11-noyabr 2022-yil.

|  |  |  |  |  |
| --- | --- | --- | --- | --- |
| 

| * k
* m
* t

Fransiya tarkibi  –  2022-yilgi futbol boʻyicha jahon chempionatining ikkinchi oʻrin sovrindori |
| --- |
|  |
| 
* 1 Lloris (s)
* 2 Pavard
* 3 Disasi
* 4 Varane
* 5 Koundé
* 6 Guendouzi
* 7 Griezmann
* 8 Tchouaméni
* 9 Giroud
* 10 Mbappé
* 11 Dembélé
* 12 Kolo Muani
* 13 Fofana
* 14 Rabiot
* 15 Veretout
* 16 Mandanda
* 17 Saliba
* 18 Upamecano
* 19 Benzema
* 20 Coman
* 21 L. Hernandez
* 22 T. Hernandez
* 23 Areola
* Murabbiy: Deschamps
 | 
Fransiya |

 |